recursal/SuperWikiNEXT-32B huggingface dataset:
**நீராவிய மறுவாக்கம்** (Steam reforming) என்பது இயற்கை எரிவளி போன்ற ஐதரோகார்பன் எரிபொருள்களில் இருந்து ஐதரசன் போன்ற பயனுள்ள பொருள்களை உருவாக்கும் ஒரு முறையாகும். மறுவாக்கி என்னும் ஒரு கலனில் உயர் வெப்பநிலையில் நீராவியையும் எரிபொருளையும் சேர்த்து வினை நிகழ்த்துவதன் மூலம் இதனைச் செயல்படுத்தலாம். நீராவி-மெத்தேன் மறுவாக்கி என்பது ஐதரசன் தயாரிக்க அதிகம் பயன்படுத்தப்படும் ஒன்று. எரி கலன்களில் பயன்படுத்தத் தேவையான ஐதரசனை உற்பத்தி செய்யவும் அதே நுட்ப அடிப்படையில் சிறு மறுவாக்கி அலகுகளை உருவாக்குவதிலும் தற்போது அதிக ஆர்வம் காணப்படுகிறது. எரிகலன் பயன்பாட்டிற்கு மறுவாக்கி கொண்டு ஐதரசன் தயாரிப்பது பெரும்பாலும் இன்னும் ஆய்வு நிலையிலேயே இருக்கின்றது. பொதுவாக மெத்தனால், இயற்கை எரிவளி ஆகியவற்றைப் பயன்படுத்தும் முயற்சிகள் மேற்கொள்ளப் படுகின்றன என்றாலும், புரொப்பேன், பெட்ரோல், டீசல், எத்தனால் போன்ற பிறவற்றையும் பயன்படுத்தும் முயற்சிகளும் தென்படுகின்றன .

மெத்தேன் மறுவாக்கி
------------------

ஆலைப் பயன்பாட்டிற்குத் தேவையான ஐதரசன் வளியைப் பெருமளவில் தயாரிப்பதற்கு நீராவி மறுவாக்கச் செயல்முறையே பயன்படுத்தப் படுகிறது. இதற்கு ஆரம்பப் பொருள்களாக இயற்கை எரிவளி அல்லது செயற்கை எரிவளி பயன்படுத்தப் படுகிறது. இது சில சமயம் நீராவி-மெத்தேன் மறுவாக்கி என்றும் அழைக்கப்படும். இது செலவு குறைந்த ஒரு வழிமுறையுமாகும். உயர் வெப்ப நிலையிலும் (700 – 1100 °C), ஒரு மாழைய வினையூக்கியின் (நிக்கல்) முன்னிலையிலும், நீராவியானது மெத்தேனோடு வினை புரிந்து கார்பன் மோனாக்சைடு மற்றும் ஐதரசன் ஆகியவற்றை உருவாக்கும். இயல்பில் இது ஒரு மீளுரு வினையாகும்.

CH4 + H2O ⇌ CO + 3 H2
உற்பத்தி செய்த கார்பன் மோனாக்சைடு உடன் சற்றே குறைந்த வெப்ப நிலையில் நீராவி கொண்டு வினை நிகழ்த்திக் கூடுதல் ஐதரசனைப் பெறலாம்.

மேற்படி வினையைக் கீழ்க்கண்ட வகையில் குறிக்கலாம்.

CO + H2O ⇌ CO2 + H2
இதில், முதல் வினையானது வெப்பம் கவர் வினை ஆகும். இரண்டாவது வினை மிதமான வெப்பம் விடு வினை ஆகும்.

அமெரிக்க நாட்டில், இயற்கை எரிவளியை நீராவி மறுவாக்கம் செய்வதன் மூலம், ஓராண்டிற்கு ஒன்பது மில்லியன் டன் ஐதரசன் உற்பத்தி ஆகிறது. நீராவி மறுவாக்கம் என்பது நெய்தையைத் திருத்தும் வினையூக்கி மறுவாக்கம் என்பதிலிருந்து முற்றிலும் மாறுபட்டது.

இச்செயல்முறையின் செய்திறன் 65% to 75% ஆகும்.

உசாத்துணை
---------

1. ↑  Fossil fuel processor
2. ↑  Commonly used fuel reforming today
3. ↑  2001-Fuels usable for fuel reforming
4. ↑  2004-George W. Crabtree, Mildred S. Dresselhaus, and Michelle V. Buchanan, *The Hydrogen Economy*
5. ↑

வெளி இணைப்புகள்
---------------

* "New catalyst boosts hydrogen as transport fuel". By Alok Jha. August 21, 2008. *தி கார்டியன்.*
* "Hydrogen Production - Steam Methane Reforming (SMR)"
* "CONCEPTS IN SYNGAS MANUFACTURE". by Jens Rostrup-Nielsen & Lars J Christiansen
**பலுவார்ட் பாலம்** (*Baluarte Bridge*, எசுப்பானியம்:*El Puente Baluarte*) என்பது மெக்சிக்கோவில் உள்ள வடங்கள்-தாங்கு பாலம் ஆகும். வடக்கு மெக்சிக்கோவில் சியேரா மாட்ரே மலை இடுக்குகளில் இது அமைக்கப்பட்டுள்ளது. இப்பாலம் 1,124 m (3,688 அடி) நீளமுடையது. இதன் கீழுள்ள பள்ளத்தாக்கின் அடியில் இருந்து 402.6 m (1,321 அடி) உயரத்தைக் கொண்ட இப்பாலம் உலகின் மிக உயரமான வடங்கள்-தாங்கு பாலமும், உலகின் இரண்டாவது உயரமான பாலமும் ஆகும். இதன் கட்டுமானப் பணிகள் 2008 சனவரியில் ஆரம்பிக்கப்பட்டு 2012 சனவரி 5 ஆம் நாள் திறந்து வைக்கப்பட்டது. 2012 சனவரி முடிவில் இப்பாலம் முழுமையாகக் கட்டி முடிக்கப்பட்டு 2012 இறுதியில் பொது மக்களின் பயன்பாட்டுக்கு திறந்து விடப்படும் என எதிர்பார்க்கப்படுகிறது.

மேற்கோள்கள்
-----------

 
விக்கிசெய்தியில்
***பலுவார்ட் பாலம்***
தொடர்பான செய்திகள் உள்ளது.



1. ↑  Mexico Baluarte Bridge is world's tallest (பிபிசி)
2. ↑  Bridge claims record, Daily News, Sydney, January 2012

* பொதுவகத்தில் Puente Baluarte Bicentenario தொடர்பாக ஊடகக் கோப்புகள் உள்ளன.

வெளி இணைப்புகள்
---------------

* 
* 
* 
*
**On the left**: Part of the solar energy is lost in its way through the atmosphere by the effects of reflection and absorption.**On the right**: Space-based solar power systems are an attempt to convert in space, outside the atmosphere, to avoid these losses.
**விண் சூரியத் திறன்** என்பது விண்ணில் சூரியத் திறனை சேர்த்து, புவியில் பயன்படுத்துவதை ஏதுவாக்கும் ஒரு ஒருங்கியம் ஆகும். இந்த ஏற்பாடு புவியில் சூரிய கலங்களைக் கொண்டு பெறப்படும் சூரிய திறனில் இருந்து வேறுபட்டதாகும். இந்த ஏற்பாட்டில் சூரிய ஆற்றலை விண்ணில் இருக்கும் திறன் செய்மதிகள் சேமித்து, புவிக்கு அனுப்பும். புவியின் காலநிலை, நேரம், புவிமண்டலம் ஆகியவற்றின் இடையூறு இல்லாமல் இந்த சேகரிப்பு நிகழும்.

Videos
------

* Powering the Planet பரணிடப்பட்டது 2009-10-20 at the வந்தவழி இயந்திரம் 20-minute streaming video from The Futures Channel that provides a "101" on space-based solar power
* Space Solar Power NewSpace 2010 Panel,72 minutes Featuring Dr Feng Hsu
* Space Solar Power and Space Energy Systems SSI - Space Manufacturing 14 Panel - 2010 - 27 min
* NASA DVD in 16 Parts
* Space Solar Power Press Conference September 12, 2008 (71 minutes)
* Google Tech Talk - Electricity from Orbit: The Case for R & D (55 minutes,2007)
* Presentation ESA
* Space Solar Power Systems (SSPS) on JAXA Channel 7 minutes
**ஒப்புமைக் கூட்டவணி** அல்லது **ஒப்புமைக் கூட்டம் அணி** என்பது தான் சொல்ல வந்த கருத்திற்கு ஒப்பாக பல பொருட்களை ஒன்றாக்கிக் கூறுவதாகும். ஒரு நபரின் அல்லது பொருளின் பல சிறப்புகளை ஒன்றாக தொகுத்துரைப்பது இவ்வணியின் தனிச்சிறப்பு.

குறிப்பு
--------

*"கருதிய குணத்தின் மிகுபொருள் உடன்வைத்(து)*
*ஒருபொருள் உரைப்ப(து) ஒப்புமைக் கூட்டம்."* என்கிறது தண்டியலங்காரம் 79-ம் பாடல்.

வகைகள்
------

ஒப்புமைக் கூட்டவணி இரண்டு வகைகளென பின்வரும் தண்டியலங்காரம் 80-வது பாடல் விளக்குகிறது:

*"புகழினும் பழிப்பினும் புலப்படும் அதுவே,"*
எனவே, ஒப்புமைக் கூட்டவணியின் வகைகளாவன:

1. புகழ் ஒப்புமைக்கூட்டம் அணி
2. பழிப்பு ஒப்புமைக்கூட்டம் அணி

எடுத்துக்காட்டு
---------------

திரிகடுகம் என்னும் நூலில் சுக்கு, மிளகு, திப்பிலி என்னும் மூன்று வகை மூலிகைகள் ஒன்றிணைந்து உடல்நலத்தினை சேர்ப்பது போல், ஒவ்வொரு செய்யுளிலும் 3 கருத்துக்களை இணைத்து வைத்து இவ்வணியினை சிறப்பாக கையாண்டுள்ளார் இதன் ஆசிரியர் 'நல்லாதனார்'. எடுத்துக்காட்டாக:

தன்குணம் குன்றாத் தகைமையும், தாஇல்சீர்
இன்குணத்தார் ஏவின செய்தலும், நன்குணர்வின்
நான்மறையாளர் வழிச் செலவும், இம்மூன்றும்
மேல் முறையாளர் தொழில்." --- 2-வது செய்யுள், திரிகடுகம்
இதன் பொருளானது: தனது குடியின் குணத்திற்கேற்ப குறையாத ஒழுக்கமும், இனிய குணமுடையோர் ஏவியவற்றைச்செய்து முடிப்பதும், நால்வகை வேதங்களின் வழிநடத்தலும் மேன்மை மிக்கவர் செய்யும் தொழிலாக கருதப்படுகிறது என்று புகழ் ஒப்புமைக்கூட்டம் அணியாக திகழ்கிறது.

| * பா
* உ
* தொ
அணி இலக்கணம் |
| --- |
| பொருள் அணிகள் | 
* அதிசய அணி (உயர்வு நவிற்சி அணி)
* மயக்க அணி
* அவநுதியணி
* ஆர்வமொழியணி (மகிழ்ச்சி அணி)
* இலேச அணி
* உதாத்தவணி
* ஏதுவணி
* ஒட்டணி
* ஒப்புமைக் கூட்டவணி
* ஒழித்துக்காட்டணி
* சங்கீரணவணி
* சமாகிதவணி
* சிலேடையணி
* சுவையணி
* தற்குறிப்பேற்ற அணி
* தன்மேம்பாட்டுரை அணி
* தன்மையணி (தன்மை நவிற்சி அணி, இயல்பு நவிற்சி அணி)
* தீவக அணி
* நிதரிசன அணி (காட்சிப் பொருள் வைப்பு அணி)
* நிரல்நிறை அணி
* நுட்ப அணி
* பரியாய அணி
* பரிவருத்தனை அணி
* பாவிக அணி
* பின்வருநிலையணி (பொருள் பின்வருநிலையணி)
* புகழாப்புகழ்ச்சி அணி
* புணர்நிலையணி
* மாறுபடுபுகழ்நிலையணி
* முன்னவிலக்கணி
* வாழ்த்தணி
* விசேட அணி (சிறப்பு அணி)
* விபாவனை அணி
* விரோதவணி
* வேற்றுப்பொருள் வைப்பணி
* வேற்றுமை அணி

 |  |
| சொல் அணிகள் | 
* அந்தாதி
* எதுகை
* சிலேடை
* பின்வருநிலையணி (சொல் பின்வருநிலையணி)
* மடக்கு
* மோனை

 |
| பிற அணிகள் | 
* இரட்டுறமொழிதல் அணி
* இல்பொருள் உவமையணி
* உயர்வு நவிற்சி அணி
* உருவக அணி
* உவமையணி
* எடுத்துக்காட்டு உவமையணி
* ஏகதேச உருவக அணி
* தன்மை நவிற்சி அணி
* பிறிது மொழிதல் அணி
* வஞ்சப் புகழ்ச்சியணி

 |
**காக்டெயில்** என்பது ஒரு மதுபானங்கள் கலந்த குடிவகையாகும். வழக்கமாக ஒன்றோ, பலவோ மது, பழம், பழரசம், தேன், பால், சுகந்தவர்க்க வஸ்துகளும் கலப்படமானது.

இவை மேற்கு நாடுகளில் 200 வருடங்களாக செய்யப்படுகின்றன. 1970 வரை, காக்டெயில்கள் முக்கியமாக ஜின், விஸ்கி, ரம்களுடன் செய்யப்பட்டன. 1970 களிலிருந்து வோட்கா அதிக அளவில் பயன்படுத்தப்படுகிறது. மரபாக காக்டெயில் ஜின்களான கிம்லெட் அல்லது மார்டினி உபயோகத்தை வோட்காவினால் மாற்றியுள்ளார்கள். வாயுபானகங்களான சோடா நீர், டானிக் நீர், செல்ஸ்சர் போன்றவையும் கலக்கப்படுகிறன.

சர்வதேச வெயிட்டர்கள் சங்கம் பல காக்டெயில்களை ஆமோதிக்கிறது. இவை நான்கு வகைகளாகப் பிரிக்கப் படுகின்றன.

விருந்துக்கு முன் (உலரிய அல்லது மத்திய சுவை)
--------------------------------------------

அமெரிகானோ

பகார்தி

டகரி

ப்ரான்க்ஸ்

கீர்

கீர் ராயல்

மன்ஹாட்டன்

மர்கரீடா

மார்டினி

கின்சன்

நெக்ரோனி

சுவர்கம்

ராப் ராய்

கசப்பு விஸ்கி

விருந்துக்கு பின் (தித்திப்பு)
------------------------------

அலெக்சாண்டர் பிராண்டி

கருப்பு ரஷ்யன்

வெள்ளை ரஷ்யன்

பிரெஞ்ச் கனெக்ஷன்

காட் பாதர்

காட் மதர்

தங்க காடிலேக்

துருபிடிச்ச ஆணி

நீள்குடி
--------

பெல்லினி

பிளடி மேரி

பக்ஸ் பிஸ்

மிமோசா

புல்ஷாட்

ஜின் பிஸ்

ஹார்வி வால்பாங்கர்

பின கலாடா

கங்காணி பட்டை

ஆணிதள்ளி

சிங்கப்பூர் ஒடி

டெக்கிலா சூரியோதயம்

மோகக்குடி
---------

ஆப்பிள் மார்டினி

பி-52

காஸ்மோபாலிடன்

கூபா லீப்ரே

லாங் தீவு ஐஸ் டீ

மை-டை

மோயிடோ

கடற்கரை காதல்

உப்பு நாய்

வெளி இணைப்புகள்
---------------

* சர்வதேச வெயிட்டர்கள் ஆமோதிப்பு காக்டெயில்கள் பரணிடப்பட்டது 2011-11-09 at the வந்தவழி இயந்திரம்
* நல்ல காக்டெயில் எப்படி செய்வது
* காக்டெயில் பற்றி பல தகவல்கள் பரணிடப்பட்டது 2007-01-26 at the வந்தவழி இயந்திரம்
**நீரோடைகள்**(*Rapids*) என்பது ஆற்றின் ஒரு பகுதியாகும், அங்கு ஆற்றின் படுக்கை ஒப்பீட்டளவில் செங்குத்தான சாய்வு கொண்டது, இதனால் நீர் வேகம் மற்றும் கொந்தளிப்பு அதிகரிக்கும்.

  

நீரோடைகள் என்பது ஒரு ஓட்டத்திற்கு இடையிலான நீர்நிலை அம்சங்கள் (ஒரு நீரோடையின் சீராக பாயும் பகுதி) மற்றும் ஒரு அடுக்கிற்கு இடையிலான நீர்நிலை அம்சங்கள். ஓட்டம் மேற்பரப்புக்கு மேலே சில பாறைகள் வெளிப்படும் நதி ஆழமற்றதாக மாறுவதால் நீரோடைகள் வகைப்படுத்தப்படுகின்றன. பாறைகள் மற்றும் சுற்றிலும் பாயும் நீர் தெறிக்கும்போது, காற்றுக் குமிழ்கள் அதனுடன் கலக்கப்பட்டு மேற்பரப்பின் பகுதிகள் ஒரு வெள்ளை நிறத்தைப் பெறுகின்றன, இது "வெள்ளை நீர்" என்று அழைக்கப்படுகிறது. நீரோடைகளின் படுக்கைக்குக் கீழே உள்ள படுக்கையுடன் ஒப்பிடுகையில், படுக்கையின் பொருள் நீரோடையின் அரிப்பு சக்தியை மிகவும் எதிர்க்கும் இடத்தில் நீரோட்டங்கள் ஏற்படுகின்றன. திடமான பாறை முழுவதும் பாயும் நீர் அவற்றின் நீளத்தின் பெரும்பகுதிக்கு நீரோடைகளாக இருக்கலாம். நீரோடை அல்லது ஆற்றின் நீர் காற்றோட்டத்தை ஏற்படுத்துகின்றன, இதன் விளைவாக சிறந்த நீர் தரம் கிடைக்கிறது. 

  

நீரோடைகள் வகைப்படுத்தப்படுகின்றன, பொதுவாக I முதல் VI வரை இயங்கும். 5 விரைவான வகுப்பு 5.1-5.9 என வகைப்படுத்தப்படலாம். வகுப்பு I நீரோட்டம் செல்லவும் எளிதானது மற்றும் சிறிய சூழ்ச்சி தேவைப்பட்டாலும், ஆறாம் வகுப்பு நீரோட்டம் உயிருக்கு அச்சுறுத்தலை ஏற்படுத்துகின்றன. பாடநெறியில் பல நீரோடைகள் இருக்கும் இடத்தில் அலைச்சருக்கு விளையாட்டு மேற்கொள்ளப்படுகிறது. 

* ரைன் நீர்வீழ்ச்சிக்கு நெருக்கமான வெள்ளை நீர் கொண்ட நீரோடைகள்ரைன் நீர்வீழ்ச்சிக்கு நெருக்கமான வெள்ளை நீர் கொண்ட நீரோடைகள்
* நயாகரா நீர்வீழ்ச்சிக்குக் கீழே விரைவான நீரோட்டம்நயாகரா நீர்வீழ்ச்சிக்குக் கீழே விரைவான நீரோட்டம்
* கனடாவின் பக்கென்ஹாம், ஒன்டாரியோவில் மிசிசிப்பி ஆற்றில் (ஒன்டாரியோ) நீரோட்டம்.கனடாவின் பக்கென்ஹாம், ஒன்டாரியோவில் மிசிசிப்பி ஆற்றில் (ஒன்டாரியோ) நீரோட்டம்.
* ஓஹியோவில் மாவ்மி மீது ஆற்றின் நீரோடைகள் வரலாற்று படம்ஓஹியோவில் மாவ்மி மீது ஆற்றின் நீரோடைகள் வரலாற்று படம்

மேற்கோள்
--------

}}

1. 1 2  Walbridge, Charlie; Singleton, Mark (2005). "International Scale of River Difficulty". *American Whitewater*. 2018-04-02 அன்று மூலதளத்திலிருந்து பரணிடப்பட்டது எடுக்கப்பட்டது. 16 சூன் 2018 அன்று பார்க்கப்பட்டது.
**வல்கேனைட்டு** (Vulcanite) என்பது CuTe என்ற மூலக்கூற்று வாய்ப்பாட்டால் விவரிக்கப்படும் ஓர் அரிய கனிமச் சேர்மமாகும். தாமிர தெலூரைடு கனிமமாக இக்கனிமம் வகைப்படுத்தப்படுகிறது. உலோகத்தன்மை பளபளப்பும் பச்சை அல்லது வெண்கல மஞ்சள் நிறமும் கொண்டதாக உள்ளது. மோவின் அளவுகோலில் வல்கேனைட்டின் கடினத்தன்மை அளவு 1 மற்றும் 2 எனக் கணக்கிடப்படுகிறது. மென்மையும் வழவழப்பும் மிக்க டால்க் மற்றும் பாரிசு சாந்து எனப்படும் கிப்சம் ஆகியவற்றுக்கு இடைப்பட்ட நிலையை இக்கடினத்தன்மை அடையாளப்படுத்துகிறது. செஞ்சாய்சதுரக் கட்டமைப்பில் இக்கனிமம் படிகமாகிறது. 

1961 ஆம் ஆண்டு அமெரிக்காவின் குன்னிசன் கொலராடோ மாகாணத்திலுள்ள வல்கேன் மாவட்டத்தில் அமைந்துள்ள குட் ஓப் சுரங்கத்தில் இக்கனிமம் முதன்முதலாக கண்டறியப்பட்டது. கண்டறியப்பட்ட இடத்தின் பெயரே இக்கனிமத்திற்குப் பெயராகச் சூட்டப்பட்டது. சப்பான், உருசியா, சவுதி அரேபியா, நார்வே ஆகிய நாடுகளிலும் சிறிய படிவுகளாக வல்கேனைட்டு கண்டறியப்பட்டது. வெண்கந்தகம், இரிக்கார்டைட்டு, பெட்சைட்டு, சில்வேனைட்டு போன்ற கனிமங்களுடன் இயற்கையில் இது தோன்றுகிறது.

மேற்கோள்கள்
-----------

1. ↑   Handbook of Mineralogy
2. ↑   Webmineral
3. ↑   Mindat
4. ↑   Mineralienatlas
**ஒமஹா** உறவுமுறை, எஸ்கிமோ, ஹவாய், இரோகுவாயிஸ், குரோ, ஒமஹா, சூடான் ஆறு வகைகளாகப் பிரிக்கப்பட்டுள்ள உறவு முறைகளுள் ஒன்றாகும். இது, ஒமஹா இனத்தவர் மத்தியில் காணப்பட்டதால், 1871 ஆம் ஆண்டில் உறவுமுறைகளைப் பற்றி ஆராய்ந்து நூலெழுதிய லூயிஸ் ஹென்றி மார்கன் (Louis Henry Morgan) என்பார், ஒமஹா என்னும் பெயரை இம்முறைமைக்கு இட்டார். 

 உறவுமுறைகளுக்குப் பெயரிடும் ஆறு முறைகளில் ஒன்றான ஒமஹா முறையை விளக்கும் படம்.
செயற்பாட்டுத் தன்மையில் இது, குரோ உறவுமுறைக்கு மிகவும் நெருங்கியது. எனினும், குரோ உறவுமுறை தாய்க்கால்வழியைச் சார்ந்தது. ஒமஹா முறை தந்தைக்கால்வழியோடு ஒட்டியது. இம்முறையில், பேசுனரின் தந்தையும், அவர் சகோதரர்களும் ஒரே உறவுமுறைப் பெயரால் குறிக்கப்படுகின்றார்கள். அதேபோல, தாயும், தாயின் சகோதரிகளும் ஒரே உறவுப் பெயரால் அழைக்கப்படுகின்றார்கள். 

எனைய பல உறவுமுறை முறைமைகளைப் போலவே ஒமஹா முறையிலும், பெற்றோரின், ஒத்த பால், எதிர்ப் பால் உடன்பிறந்தாரின் மக்களிடையே வேறுபாடு காட்டப்படுகின்றது. ஆனால், இங்கே தாயின் சகோதரனின் பெண் பிள்ளைகள், தாய், தாயின் சகோதரிகள் ஆகியோரைக் குறிப்பிடப் பயன்படும் பெயர் கொண்டே குறிப்பிடப்படுகின்றார்கள். அதேவேளை தாயின் சகோதரனின் ஆண்பிள்ளைகள், தாயின் சகோதரனின் உறவுப் பெயர்கொண்டே அழைக்கப்படுகின்றார்கள். இதன்படி இரண்டு பரம்பரையைச் சேர்ந்தவர்களுக்கு ஒரே உறவுப் பெயர்கள் பயன்படுகின்றன. இன்னொரு வகையில் சொல்வதானால் தாயின் பக்கத்தில் உறவு முறையில் பால் வேறுபாடுகள் கட்டப்படுகின்றது, ஆனால் தலைமுறை வேறுபாடு காட்டப்படவில்லை. 

தந்தையின் பக்கத்தில், தந்தையின் சகோதரியின் பிள்ளைகள் வேறு பெயர்கள் கொண்டே குறிக்கப்படுகிறார்கள். ஆகவே தந்தையின் பக்கத்தில் பால் வேறுபாடும், தலைமுறை வேறுபாடும் காட்டப்படுகின்றது. இது தந்தைவழி உறவினருக்குக் கொடுக்கப்படும் முக்கியத்துவத்தைக் குறிப்பதாகக் கருதப்படுகின்றது. ஒமஹா முறை, குரோ முறையின் ஒரு கண்ணாடி விம்பத்தைப் போன்றது.

இவற்றையும் பார்க்கவும்
----------------------

* உறவுமுறைப் பெயரிடல் வகைகள்
* உறவுமுறை
* உறவுமுறைச் சொற்கள்
False Divi Point is located in இந்தியாFalse Divi PointFalse Divi Pointclass=notpageimage| இந்திய கடற்கரையில் பாலஸ் தேவி பாய்ண்ட் உள்ள இடம்
1753 ஆண்டைய கோரமண்டல கடற்கரை வரைபடம் (பிரெஞ்சு)
கிருஷ்ணா ஆற்று வடிநிலத்தின் டெல்டாவின் கிழக்கு புள்ளியில் பாலஸ் தேவி பாய்ண்ட்.
**பலாஸ் தேவி பாய்ண்ட்** ( False Divi Point ) என்பது இந்தியாவின் ஆந்திரபிரதேச மாநிலத்தில் கோரமண்டல கடற்கரையின் வடக்குப் பகுதியில் அமைந்துள்ள ஒரு மட்டு நிலப் பகுதி ஆகும்.

புவியியல்
---------

இது தென்னிந்தியாவின் பகுதியிலுள்ள கிருஷ்ணா ஆற்று வடிநிலப் பகுதியின் கிழக்கு முனையில் அமைந்துள்ள பகுதி ஆகும்.  இப்பகுதி தாழ் நிலப்பரப்பாகவும், சதுப்பு நிலமாகவும், அலையாத்தித் தாவரங்களின் வாழிடமாகவும் உள்ளது.

மேலும் இப்பகுதியானது கோர மண்டலக் கடலோரயின் வடக்கு எல்லை முடிவு பகுதியாகவும் வரையறுக்கும் புள்ளியாகவும் பயன்படுத்தப்படுகிறது.

சான்றுகள்
---------

1. ↑  M.J. Garay, D.J. Diner / Remote Sensing of Environment 107 (2007) 256–263
2. ↑  Selvam, V. (2003), Environmental classification of mangrove wetlands of India. Current Science, 84, 757−765
**சியூ சின்** (Qiu Jin: நவம்பர் 8, 1875 – ஜூலை 15, 1907), (**Xuanqing** (சீனம்: 璿卿; பின்யின்: *Xuánqīng*) and **Jingxiong** (எளிய சீனம்: 竞雄; மரபுவழிச் சீனம்: 競雄; பின்யின்: *Jìngxióng*), sobriquet **Jianhu Nüxia** (எளிய சீனம்: 鉴湖女侠; மரபுவழிச் சீனம்: 鑑湖女俠; பின்யின்: *Jiànhú Nǚxiá*; நேர்பொருளாக "Woman Knight of Mirror Lake"), ஒரு சீனப் புரட்சியாளரும் பெண்ணிய எழுத்தாளரும் கவிஞரும் ஆவார். சிங் அரச மரபை எதிர்த்து செய்த கிளர்ச்சியில் தோல்வி கண்டார். பின்னர் தூகிலிடப்பட்டார். இவர் தேசிய போராட்ட வீராங்கனையாக சீனாவில் மதிக்கப்படுகிறார்.

இளமை
----

1875 இல் சீனாவில் ஓர் உயர்குடியில் சின் பிறந்தார். சிறந்த கல்விகற்ற சின் எப்பொழுதும் எழுதுவதையே விரும்பினார். இக்காலத்தில் அவர் பல கருப்பொருட்களில் கவிதைகளை எழுதினார். மலர்கள், பருவகாலங்கள், வரலாற்றுச் சிறப்பு மிக்க இடங்கள், நாட்டு நடவடிக்கைகள் குறித்த மகிழ்வுக் கவிதைகளை அவர் எழுதினார். மேலும் சீனவரலாற்றில் இடம்பெற்ற பெண் போராட்ட வீரர்கள், புரட்சியாளர்கள் ஆகியவர்கள் குறித்து எழுதினார். இவர்களைப் பற்றிய கவிதைகளில் அவர்களுடைய வலிமை, வீரம், அழகு ஆகியவற்றைக் குறித்து எழுச்சிமிகு பாடல்கள் இடம்பெற்றன. அவருடைய ஒரு கவிதை *என்னிடம் சொல்லாதெ பெண் என்பவள் ஆணுக்குப் பயன் தருபவள் என்று* எனத் தொடங்குகிறது. சியூவின் கவிதைகள் அவருடைய தன்னம்பிக்கையையும் அவருடைய பாரம்பரியமிக்க சீனக் கலாச்சாரத்தின் மதிக்கப்படக்கூடிய ஒரு சிறந்த பெண் எழுத்தாளராக வேண்டும் என்ற விருப்பத்தையும் எதிரொளித்தது.

மேற்கோள்கள்
-----------

1. ↑  KeriLynn Engel. "Qiu Jin, Chinese feminist & revolutionary martyr". Amazing Women In History. நவம்பர் 9, 2015 அன்று பார்க்கப்பட்டது.
**வல்லநாடு திருமூலநாதசுவாமி கோயில்** தமிழ்நாட்டில் தூத்துக்குடி மாவட்டம், வல்லநாடு என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் ஏழாம் நூற்றாண்டைச் சேர்ந்தது.[]

மூலவர் சுயம்புவடிவானவர் சிவாலயம் இல்லா காலத்தில் பக்தர் ஒருவர் பெருங்குளம் எனும் ஊரில் திருமுலநாதர்ஆலயத்திற்கு தினம் சென்று வழிபாடு செய்து வந்தார். வயதுமுதிர்ந்த காலத்தில் அவரால் செல்ல இயலவில்லை. ஆதலால் இறைவன் பக்திக்கு மனம் இறங்கி வந்து சுயம்புவாக கட்சிகொடுத்த தலம்.இது

கோயில் அமைப்பு
--------------

இக்கோயிலில்முலஸ்தானத்தில்அ/மீ. திருமூலநாதர். சன்னதி அ/மீ ஆவுடைஅம்பாள் சன்னதிகளும், விநாயகர், சுப்பிரமணியர்,சிவசூரியன், பைரவர்,மகாலட்சுமி,சாஸ்தா,சிவ சந்திரன்,மற்றும் அதிகார நந்தி .நடராஜர்,63நாயன்மார்கள் குருசன்னதி சண்டிகேஸ்வரர், நவக்கிரகங்கள் மற்றும் சனீஸ்வரக்கு தனி சன்னதி உள்ளது.மீனாட்சிஅம்பாள் சமேத சொக்கநாதர் உபசன்னதிகளும் உள்ளன. இங்குக் கோயில் தெப்பகுளம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது. .

பூசைகள்
-------

இக்கோயிலில் ஒருகாலப் பூசை திட்டத்தின் கீழ் காரணாகம முறைப்படி இரண்டு காலப் பூசைகள் நடக்கின்றன. ஐப்பசி மாதம்முதல்நாள் அன்னாஅபிஷேகம் திருக்கல்யாணம் கார்த்திகை சோமவாரம் மார்கழி10நாள் திருவாதிரை திருவிழாசிறப்பாக நடைபெறுகிறது.

மேற்கோள்கள
----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**சியோரஜ்வதி நேரு** (பிறப்பு 1897 - இறப்பு 1955) இடைத்தேர்தலில் வெற்றி பெற்று 1953 முதல் 1957 வரை காங்கிரஸிற்காக உத்திரபிரேதேசத்தின் லக்னோவை (லோக்சபா தொகுதி) பிரதிநிதித்துவப்படுத்தினார். அவர் இந்தியப் பிரதமர் ஜவஹர்லால் நேருவின் உறவினர் என கருதப்படுகிறார். சுதந்திர போராட்டத்தில் கலந்துகொண்டு சிறை சென்றும் உள்ளார். 

சியோராஜ்வதி , அலிகாரில் உள்ள அரசு உயர்நிலைப் பள்ளியில் படித்துள்ளார். கிஷன் லால் நேருவை திருமணம் செய்து, பல்வேறு சமூக மற்றும் அரசியல் சேவையும் செய்துள்ளார்.

உத்திரப்பிரதேசத்தின் முதல் பெண் பாராளுமன்ற உறுப்பினரான இவர், லக்னோவின் காங்கிரஸ் கமிட்டியின் முன்னாள் உறுப்பினர் ஆவார். பெண்கள் நலனில் மிகுந்த அக்கறை கொண்டுள்ள இவர், பெண்கள் சம்பந்தப்பட்ட பல்வேறு குழுக்களில் உறுப்பினராக, தலைவராக பணியாற்றியுள்ளார்.  ஹரிஜன் சகாயக் சங்கம், மகிளா சகாயக் சங்கம், அகில இந்திய பெண்கள் சங்கம் போன்றவைகளில் உறுப்பினராகவும் பாரத் சேவக் சமாஜ் தலைவராகவும் இருந்தார்.

அத்தோடு லக்னோவின் சிட்டி காங்கிரஸ், மகளிர் துணைக் குழுவின் உறுப்பினராகவும் இருந்த அவர், உத்தரப் பிரதேசத்தின் உணவு கவுன்சில் நிர்வாகக் குழுவிலும் இருந்தார்.

தேசிய இயக்கத்தின் சுதந்திர போராட்டத்தில் கலந்து கொண்டு, 1939 முதல் 1942 வரை கிட்டத்தட்ட ஒன்றரை ஆண்டுகள் சிறைவாசமும் அனுபவித்துள்ளார்.

மேற்கோள்கள்
-----------

1. ↑  "Members Bioprofile". *164.100.47.132*. 2014-04-18 அன்று மூலம் பரணிடப்பட்டது.
திருநாவுகரசர் பாடிய தேவாரப் பாடல்களில் நான்காம் திருமுறையில் சரக்கறை என்னும் ஊரில் அமைந்துள்ள சிவபெருமான்மீது பாடிய பாடல்கள் சரக்கறைத் திருவிருத்தம் என்னும் பெயரைத் தாங்கியுள்ளன. யாப்பு நெறியில் கட்டளைக் கலித்துறை எனக் குறிப்பிடப்படும் பாடல்கள் இறைவனைப் பற்றியதாக அமையும்போது திருவிருத்தம் எனச் சிறப்பிக்கப்படுகின்றன. 

திருநாவுக்கரசர் பாடிய திருவிருத்தம் - எடுத்துக்காட்டு

திருவிருத்தக் கட்டளைக்கலித்துறை இலக்கண நோக்கில் சீர் பிரிப்பு

விடையும் விடைப்பெரும் பாகாவென் விண்ணப்பம் வெம்மழுவாட்
படையும் படையாய் நிரைத்தபல் பூதமும் பாய்புலித்தோல்
உடையு முடைதலை மாலையும் மாலைப் பிறையொதுங்குஞ்
சடையு மிருக்குஞ் சரக்கறை யோவென் றனிநெஞ்சமே.  
மேலே உள்ள பாடல் பொருள் உணரும் வகையில் பிரிக்கப்பட்டுள்ளது

விடையும் விடைப் பெரும்பாகா என் விண்ணப்பம்; வெம் மழு ஆட்
படையும் படையாய் நிரைத்த பல் பூதமும் பாய் புலித் தோல்
உடையும் உடைதலை  மாலையும் மாலைப்பிறை  ஒதுங்கும்
சடையும் இருக்கும் சரக்கறையோ என் தனி நெஞ்சமே.

வெளி இணைப்பு
------------

* சரக்கறை - திருவிருத்தம் பரணிடப்பட்டது 2013-03-14 at the வந்தவழி இயந்திரம்

அடிக்குறிப்பு
-------------

1. ↑  நான்காம் திருமுறை தேவாரம் 1039
2. ↑  நிரையசையில் தொடங்கும் இதன் பாடலடிகள் ஒவ்வொன்றிலும் ஒற்று நீக்கிப் பார்க்கும்போது 17 எழுத்துக்கள் மட்டுமே இருக்கும்.
3. ↑  மண்டை ஓடு
4. ↑  மாலையில் தோன்றும் பிறைநிலா

* சைவம் வலைவாசல்
படம்: ஏறிச் செல்வோன் கடிவாளத்தை விடாத குதிரை \ **விட்டகுதிரையார்** பாடலில் உள்ளது: ஏறிச் செல்வோன் கடிவாளத்தை விட்டுவிட்ட குதிரை
**விட்டகுதிரையார்** சங்ககாலப் புலவர்களில் ஒருவர். சங்கநூல் தொகுதியில் இவரது பாடல் ஒன்றே ஒன்று உள்ளது. அது குறுந்தொகை 74 எண் கொண்ட பாடல் ஆகும்.   

இவர் பாடல் தொடரால் பெயர் பெற்ற புலவர் ஆவார். தமது பாடலில் 'விட்ட குதிரை' என்னும் அருமையான தொடரைக் கையாண்டுள்ளதால் இவருக்கு இந்தப் பெயர் சூட்டப்பட்டுள்ளது.

பாடல் சொல்லும் செய்தி
---------------------

* திணை - குறிஞ்சி

தோழி தலைவன் நிலையைக் கூறித் தலைவியை தலைவனுக்கு உடன்படுமாறு கூறும் செய்தியைக் கொண்டது இந்தப் பாடல்.

வளைத்த பிடியிலிருந்து விடுபட்ட மூங்கில் நிமிர்வது போல விட்ட குதிரை பாய்ந்தது. மூங்கிலை உடைய குன்ற நாடன் தலைவன். இந்தக் கருப்பொருள்களைக் கொண்டு படிப்போர் உணர்ந்துகொள்ளும் பொருள் தலைவனுக்குக் கட்டுப்பாடு இல்லை என்பது. (தலைவிக்குக் கட்டுப்பாடு உண்டு) இந்த நாடன்மேல் தலைவியாகிய கொடி படர்ந்தது. கட்டுக்காவலை உடைய தலைவி தன்மேல் படர்ந்ததை அறியாமல், கட்டுக்காவல் இல்லாத தலைவன் தலைவியின்மேல் சாய்ந்தான். (இது பண்டு நிகழ்ந்த ஒரு செயல். அந்தச் செயலை எண்ணி இன்று தலைவனுக்கு உடன்படு, என்று தலைவியை வற்புறுத்துகிறாள், தோழி.
*விட்ட குதிரை*

கடிவாளத்தைக் கைவிட்ட குதிரை போலத் தலைவன் தலைவியின்பால் ஓடிவருகிறானாம். — இது பாடலைப் படிப்போர் புரிந்துகொள்ளும் உள்ளுறை
*விசும்பு தோய் பசுங்கழை*

(யானை) மூங்கிலை வளைத்துத் தின்றுவிட்டு அதனைக் கைவிட்டால் அது எப்படி விசும்பி நிமிருமோ அதுபோல விட்ட குதிரை பாய்ந்ததாம்.
*வேனில் ஆனேறு*

வேனில் காலத்தில் பொலிகடா பசுவின்மீது ஏறுவது போல அவன் என்மீது ஏறினான்.
*யான் தற் படர்ந்தமை அறியான்*

தலைவி என்னும் கொடி தலைவன் என்னும் கொம்பின்மீது ஏறிப் படர்ந்திருந்தது. (கொம்பு என்பது இங்கு ஆனேற்றுக் கொம்புக்கும் பொருந்தும்) கொம்பில் படர ஆடிக்கொண்டிருந்த கொடி ஆனேற்றுக்குத் தெரியவில்லை.
*சாயினன்*

அந்தக் கொடியின்மீது புரண்டு படுத்து இன்பம் கண்டது.
| * பா
* உ
* தொ
துனிசியப் போர்த்தொடர் |
| --- |
| தூனிசை நோக்கி ஓட்டம் – ஃபெய்ட் கணவாய் – சிடி பூ சிட் – கேசரைன் கணவாய் – மெடினைன்  – *பியூகிலிஸ்ட்* – எல் கெட்டார் – வாடி அகாரிட் – வல்கன் – ஃபிளாக்சு  – ரெட்ரிபியூசன் |

**வல்கன் நடவடிக்கை** (*Operation Vulcan*) இரண்டாம் உலகப் போரின் வடக்கு ஆப்பிரிக்கப் போர் முனையில் நிகழ்ந்த ஒரு போர் நடவடிக்கை. துனிசியப் போர்த்தொடரின் இறுதிகட்ட மோதலான இதில், துனிசியாவில் எஞ்சியிருந்த அச்சுப் படைகள் நேச நாட்டுப் படைகளால் தோற்கடிக்கப்பட்டு சரணடைந்தன. இதுவே வடக்கு ஆப்பிரிக்க போர்முனையின் இறுதிகட்ட மோதல்.

மார்ச் 1943ல் வடக்கு ஆப்பிரிக்காவிலிருந்த அச்சுப் படைகள் துனிசியாவின் வடமேற்கு முனையில் சுற்றி வளைக்கப்பட்டன. அவை நடுநிலக் கடல் பகுதி வழியாக ஐரோப்பாவுக்குத் தப்பிச் செல்லாமல் இருக்கவும், அவற்றுக்குத் தேவையான தளவாடங்களும், துணைப்படைகளும் வான்வழியாக அனுப்பப்படுவதைத் தவிர்க்கவும், ஏப்ரல் மாதம் ஃபிளாக்சு நடவடிக்கை என்ற நடவடிக்கையை நேச நாட்டுப் படைகள் மேற்கொண்டன. இதன்மூலம் வடக்கு ஆப்பிரிக்காவுக்கு வரும் அச்சுப் போக்குவரத்து வானூர்திகள் சுட்டு வீழ்த்தப்பட்டு, வடக்கு ஆப்பிரிக்கா ஐரோப்பாவிலிருந்து துண்டிக்கப்பட்டது. இதே போல கடல்வழிப் போக்குவரத்தைத் துண்டிக்க ரெட்ரிபியூசன் நடவடிக்கை மேற்கொள்ளப்பட்டது. இவ்விரண்டு நடவடிக்கைகளால் துனிசியாவில் அச்சுப் படைகள் முழுமையாகத் துண்டிக்கப்பட்டுவிட்டன.

தூனிஸ் நகரைச் சுற்றி அச்சுப் படைகள் பலமான அரண்நிலைகளை அமைத்திருந்தன. அச்சுப் படைகள் முழுமையாக சுற்றி வளைக்கப்பட்டபின் நேசப் படைகளின் இறுதிகட்ட தரைப்படை தாக்குதல் மே 6ம் தேதி தொடங்கியது. கடுமையான சண்டைக்குப் பின்னர் மே 7ம் தேதி தூனிஸ் நகருக்குள் பிரித்தானியப் படைகள் நுழைந்தன. மேலும் 6 நாட்கள் சண்டைக்குப்பின்னர் துனிசியாவில் எஞ்சியிருந்த அச்சுப் படைகள் அனைத்தும் சரணடைந்தன. சுமார் 2,30,000 அச்சுப் படைவீரர்கள் போர்க்கைதிகளாக்கப்பட்டனர். இத்துடன் துனிசியப் போர்த்தொடர் முற்றுப்பெற்றது.
**வல்ல தேசம்** (*Valla Desam*) என்.டி.நந்தா எழுதி இயக்கிய 2017 இந்திய தமிழ் அதிரடித் திரைப்படம் ஆகும். இப்படத்தில் அனு ஹாசன் முக்கிய கதாபாத்திரத்தில் நடித்துள்ளார். நாசர், அமித், டேவிட் யுவராஜன் மற்றும் ஆகர்ஷனா ஆகியோர் துணை கதாபாத்திரங்களில் நடித்திருந்தனர். இத்திரைப்படத்தின் தயாரிப்பு 2012 ஆம் ஆண்டில் தொடங்கப்பட்டு பல்வேறு தாமதங்களுக்குப் பின் 22 செப்டம்பர் 2017 அன்று திரையரங்குகளில் வெளியானது.

நடிகர்கள்
---------

* அனுவாக அனு ஹாசன்
* நாசர்
* பாலா சிங்
* வி.ஐ.எஸ் ஜெயபாலன்
* அமித் திவாரி
* டேவிட் யுவராஜன் டேவிட்
* அஞ்சலியாக ஆகர்ஷனா
* ஆண்ட்ரி லெனார்ட் ஆண்ட்ரி பிளாக்
* அலெக்ஸ் டெலாவாக ரோரி லோக்
* சிஐடி அதிகாரியாக குமுத் பந்த்

தயாரிப்பு
---------

இலண்டனை தளமாகக் கொண்ட திரைப்பட தயாரிப்பாளர் நந்தா துரை இயக்கும் "கனவுகள் ஆயிரம்" என்ற படத்தில் தோன்றுவதற்கு கையெழுத்திட்டதாகக் கூறி, மே 2012 இல் தி இந்துவுக்கு அளித்த பேட்டியின் போது அனு ஹாசன் இந்த திட்டத்தை முதலில் அறிவித்தார். இந்த படம் 2012 ஆம் ஆண்டின் பிற்பகுதியில் லண்டனில் "ஆயிரம் கனவுகள்" என்ற தலைப்பில் படப்பிடிப்பு தொடங்கியது. மேலும் அதன் சிறிய ஆங்கில மொழிபெயர்ப்பான *1000 ட்ரீம்ஸ்* என்ற பெயரிலும் உருவாக்கப்பட்டது. இது 2014 ஆம் ஆண்டின் பிற்பகுதியில் பெயர் மாற்றத்திற்கு முன்னர் சிறிய முன்னேற்றத்திற்குப் பிறகு உருவாக்கப்பட்டது. ஜூலை 2015 இல், நடிகர் சிலம்பரசன் இந்த படத்தில் ஒரு பாடலுக்காக தனது குரலைப் பதிவு செய்தார். இதில் அவரது உறவினர் முத்துகுமாரசாமி இசையமைத்திருந்தார். இவர் மூத்த இசையமைப்பாளர் மறைந்த எல். வைத்தியநாதனின் மகனாவார். படத்தின் ஒலிப்பதிவு நிழற்படம் மற்றும் முன்னோட்டக்காட்சி சென்னையில் ஆகஸ்ட் 2015இல் நடிகர் கமல்ஹாசன் மற்றும் இயக்குனர் பாரதிராஜா ஆகியோரால் வெளியிடப்பட்டது. இரண்டு வருட நிறுத்தி வைக்கப்பட்டிருந்ததைத் தொடர்ந்து, இத்திரைப்படக்குழு செப்டம்பர் 2017இல் திரை வெளியீட்டிற்கு தயாராக்கியது.

ஒலிப்பதிவு
----------

இப்படத்திற்கு எல். வி. முத்துகுமாரசாமி மற்றும் ஆர். கே. சுந்தர் ஆகியோர் இசையமைத்தனர். இத்திரைப்படத்தின் ஆடியோ உரிமையை *ஜங்லீ மியூசிக்* நிறுவனம் வாங்கியது. இந்த நிழற்படம் 3 ஆகஸ்ட் 2015 அன்று வெளியிடப்பட்டது. இத்திரைப்படத்தில் ஐந்து பாடல்கள் இடம்பெற்றன.

மேற்கோள்கள்
-----------

1. ↑  "Being Anu Hasan". *தி இந்து*.
2. ↑  "Being Anu Hasan". *தி இந்து*.
3. ↑  "Happy in her space". *தி இந்து*.
4. ↑  "I have no fear of failure: Anu Hassan". The New Indian Express.
5. ↑  "Simbu for a semi-hollywood style Tamil film". Behind Woods.
6. ↑  "Simbhu lends his voice for popular actress re-entry film". India Glitz.
7. ↑  "Nantha upbeat about Valla Desam". தி டெக்கன் குரோனிக்கள்.
8. ↑  "Primed for her comeback". தி டெக்கன் குரோனிக்கள்.
விட்ஜெட்(விரித்துபெற) என்பது ஒரு விதமான சிறிய மென்பொருளாகும். இதில் குறுகிய தகவல்கள் மட்டுமே கொடுக்கப்படுகின்றன. எ.கா. தட்ப வெப்ப நிலை விரித்துபெற.

வகைகள்
------

* வலை விட்ஜெட்
* மேசைமேல் விட்ஜெட்

வலை விட்ஜெட்டுகளை பல தரப்பட்ட சேவைகள் அளிக்கின்றன. யாகூ, ஆப்பிள் போன்ற பெரிய நிறுவனங்கள் தங்களது பயனர்களை தங்கள் வசம்வைத்துக்கொள்ள பல தரப்பட்ட தகவல்களை பல விரித்துபெறுவில் அளிக்கின்றனர்.

மேசைமேல் விட்ஜெட் என்பது கணினியில் உள்ள மேசையின் மேல் இருக்கும் விட்ஜெட்டுகள். இவை அவ்வப்பொழுது தனது வழங்கியை தொடர்புகொண்டு புதிய தகவல்களை புதிப்பிக்கும்

பொதுவான விட்ஜெட்டுகள்
---------------------

* வெப்ப நிலை விட்ஜெட்
* பங்குச்சந்தை நிலவரம் விட்ஜெட்
* கடிகார விட்ஜெட்
* தேடல் விட்ஜெட்
* புகைப்படங்கள் மாறும் விட்ஜெட்

தமிழ் சார்ந்த வலை விட்ஜெட்டுகள்
-------------------------------

* திருக்குறள் விட்ஜெட் பரணிடப்பட்டது 2009-07-06 at the வந்தவழி இயந்திரம்
* பழமொழி விட்ஜெட் பரணிடப்பட்டது 2009-07-06 at the வந்தவழி இயந்திரம்
* நாட்காட்டி விட்ஜெட் பரணிடப்பட்டது 2009-07-05 at the வந்தவழி இயந்திரம்
* வானொலி விட்ஜெட் பரணிடப்பட்டது 2009-06-19 at the வந்தவழி இயந்திரம்
* தமிழ்ச்சொல் விட்ஜெட் பரணிடப்பட்டது 2009-06-24 at the வந்தவழி இயந்திரம்

விட்ஜெட் தளங்கள்
----------------

* யாகூ விட்ஜெட் பரணிடப்பட்டது 2008-08-28 at the வந்தவழி இயந்திரம்
* ஆப்பிள் விட்ஜெட்

இவற்றையும் பார்க்க
------------------

* கட்ஜெட்
வல்கன்
**வல்கன்** (*Vulcan*, இலத்தீன்: *Volcānus*, *Vulcānus*) பண்டைய உரோமானிய சமயத்திலும், உரோமைத் தொன்மவியலிலும் நெருப்புக் கடவுளாகக் குறிக்கப்படுகிறார். வல்கன் பொதுவாக கொல்லர்களின் சுத்தியலுடன் ஒப்பிட்டு சித்தரிக்கப்படுகிறார். கிரேக்கர்களின் கிப்பஸ்தசு தேவனுக்கும் ஒப்பானவர். வல்கன் அழிவுகளுடன் இணைத்தே பேசப்படுபவர். எரிமலைகளுடனும் பெருநெருப்புடனும் நெருக்கமானவர். இதன் காரணமாகவே அவரது கோவில் எப்போதும் நகருக்கு வெளியே அமைக்கப்படுள்ளது. வோல்கனோலியா என்பது அவருக்கான சிறப்பு விழாவாகும். இது ஆகத்து 23 நாள் கொண்டாடப்படுகிறது. அப்போது குடும்பத் தலைவர்கள் நெருப்பில் மீனை காணிக்கையாக்குவர். நெருப்பால் ஏற்படும் துன்பங்களை இது தவிர்க்கும் என்பது ஐதீகம்.

சான்றுகள்
---------

1. ↑  Georges Dumézil (1996) [1966]. *Archaic Roman Religion: Volume One*. trans. Philip Krapp. Baltimore: Johns Hopkins University Press. பக். 320–321. பன்னாட்டுத் தரப்புத்தக எண்:0-8018-5482-2.
2. ↑  Corbishley, Mike "Ancient Rome" Warwick Press 1986 Toronto.

* Roman mythology.-Britannica ready reference encyclopedia

| * பா
* உ
* தொ
பன்னிரு உரோமானியக் கடவுளர் |
| --- |
| 
* ஜுப்பிட்டர்
* ஜூனோ
* மினெர்வா
* மார்ஸ்
* மெர்க்குரி
* நெப்டியூன்
* வல்கன்
* அப்போலோ
* வெஸ்டா
* சேரிசு
* டயானா
* வீனஸ்

 |
**பொறையார் விஸ்வநாதசுவாமி கோயில்** தமிழ்நாட்டில் நாகப்பட்டினம் மாவட்டம், பொறையார் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் விஸ்வநாதசுவாமி, விசாலாட்சி அம்பாள் சன்னதிகளும், அய்யனார், சுப்ரமணியர், நால்வர், தெட்சிணாமுர்த்த உபசன்னதிகளும் உள்ளன. இங்குக் கோயில் குளம், கோயில் தேர் போன்றவை உள்ளன. இக்கோயிலில் மூன்று நிலை கொண்ட ராஜகோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.

பூசைகள்
-------

இக்கோயிலில் காமிகாகம முறைப்படி நான்கு காலப் பூசைகள் நடக்கின்றன. ஐப்பசி மாதம் தீருவாதிரை திருவிழாவாக நடைபெறுகிறது. வைகாசி மாதம் தோரோட்டம் தேரோட்டம் நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**அம்பிலி** (Ambili) (மலையாளம்:അമ്പിളി) 1970 மற்றும் 1980 களில் மலையாள சினிமாவில் ஒரு இந்திய திரைப்படப் பாடகி ஆவார். 800 படங்களில் 3000 க்கும் மேற்பட்ட பாடல்களைப் பாடியுள்ளார். அவர் தமிழ், இந்தி மற்றும் வங்க மொழிகளில் பாடியுள்ளார். அவரது பிரபலமான பாடல்கள் "தேடி வரம் கண்ணுகலில்", "ஓஞ்சலா, ஒன்ஜாலா", "ஸ்வர்ணமலகல்", "மயல்லே ராக மஜவில்லே" மற்றும் "குருவாயூரப்பாண்டே திருவம்ருத்தேத்தினு".

தனிப்பட்ட வாழ்க்கை
------------------

அம்பிலி என்று அழைக்கப்படும் பத்மஜா தம்பி, திருவனந்தபுரத்தில் ஆர்.சி.தம்பி மற்றும் சுகுமாரிக்கு ஐந்து குழந்தைகளில் இளையவராகப் பிறந்தார். அவரது தந்தை ஒரு இராணுவ அதிகாரியாக இருந்தார், பின்னர் அவர் ஆசிரியராகவும், அவரது தாய் ஒரு பாடகியாகவும் இருந்தனர். இவருக்கு மூன்று சகோதரர்களும் ஒரு சகோதரியும் உள்ளனர். இவர் தனது கல்வியை பாத்திமா கல்லூரி மற்றும் டெல்லி பல்கலைக்கழகத்தில் பெற்றார். இவர் திரு வி. தட்சிணா மூர்த்தியிடமிருந்து இசை கற்றுக்கொண்டார். இவரது முதல் பாடல் 1970 இல் *சபரிமலை ஸ்ரீ தர்மசாஸ்தா* திரைப்படத்தின் "கரக்ரே வாசதே". மலையாள திரைப்பட இயக்குனரான கே. ஜி. ராஜசேகரனை திருமணம் செய்து கொண்டார். இவர்களுக்கு ராகவேந்திரன் என்ற மகனும், ரஞ்சினி என்ற மகளும் உள்ளனர். இவர் தனது சொந்த இசைக்*குழுவான மாயாம்புவைத்* தொடங்கினார், மேலும் மேடை நிகழ்ச்சிகள் மற்றும் இசைத்தொகுப்புகளுக்காக பாடல்களைப் பாடினார். கேரள தேவசம் வாரியத்திடமிருந்து *கலா ரத்னம்* என்ற பட்டத்தையும் மற்றும் சிறந்த பாடகர் விருதையும் பெற்றார். இவர் தற்போது குடும்பத்துடன் சென்னையில் வசிக்கிறார். இவர் 2017 ஆம் ஆண்டில் குளோபல் என்எஸ்எஸ் (நாயர் சர்வீஸ் சொசைட்டி) விருதைப் பெற்றவர்.

மேற்கோள்கள்
-----------

1. ↑  "Archived copy". 14 August 2014 அன்று மூலம் பரணிடப்பட்டது. 14 August 2014 அன்று பார்க்கப்பட்டது.CS1 maint: archived copy as title (link)
2. ↑  "On Record with Ambili". Asianetnews. 14 August 2014 அன்று பார்க்கப்பட்டது.
3. ↑  "All you want to know about #Ambili". *FilmiBeat*.
4. ↑  "Profile of Malayalam Singer Ambili". *en.msidb.org*.
5. ↑  "Ambily makes a comeback". *The New Indian Express*.
**காலகண்டி உத்சவம்** (*Kalahandi Utsav*) இந்திய மாநிலமான ஒடிசாவில் உள்ள பவானிபட்னா மற்றும் தரம்கரில் நடைபெறும் ஒரு திருவிழா அல்லது ஒரு கண்காட்சியாகும். கலகண்டி உத்சவ் குமுரா என்ற பெயரிலும் இது அழைக்கப்படுகிறது. திருவிழாக் குழுவினருடன் மாவட்ட நிர்வாகமும் இணைந்து ஆண்டுதோறும் இத்திருவிழாவைக் கொண்டாடுகின்றன. உலகளவில் ஒடிசாவின் கலை, கலாச்சாரம், இசை, நாடகம், இலக்கியம், கைவினைப்பொருட்கள் போன்றவற்றை ஊக்குவிக்கவும், காட்சிப்படுத்தவும் வாய்ப்பளிக்கும் ஒரு தளமாக கலகண்டி உத்சவம் திகழ்கிறது.

வரலாறு
------

காலகண்டியின் முன்னாள் ஆட்சித் தலைவரான பி. கே. இயெனா, 1997-ஆம் ஆண்டு காலாகண்டி உத்சவை முதன்முதலில் தொடங்கினார். ஆரம்பத்தில் இது குமுரா மகோத்சவம் என்ற பெயரால் அழைக்கப்பட்டது. பின்னர்  2003 ஆம் ஆண்டில் முன்னாள் துணை ஆட்சியர் வி. கார்த்திகேய பாண்டியனால் தரம்கரில் துணைக் கோட்ட அளவில் ஏற்பாடு செய்யப்பட்டது.

இடம்
----

பவானிபட்னாவில் உள்ள லால் பகதூர் விளையாட்டரங்கத்திலும் தரம்கரில் உள்ள பஞ்சாயத்து விளையாட்டு அரங்கத்திலும் இக்கண்காட்சித் திருவிழா கொண்டாடப்படுகிறது. இரண்டு இடங்களிலும் 300 எண்ணிக்கைக்கும் மேற்பட்ட அரங்குகள் உள்ளன.

நிகழ்ச்சிகள்
------------

மாநிலம் மற்றும் வெளி மாநிலங்களில் இருந்து நூற்றுக்கணக்கான நாட்டுப்புற நடனக் குழுக்கள் மற்றும் நாட்டுப்புற பாடகர்கள் இக்கண்காட்சியில் கலந்து கொள்கின்றனர்.

தயாரிப்பு
---------

பவானிபட்னாவை தளமாகக் கொண்ட மகாவீர் சம்சுக்ருதி அனுத்தான் என்ற கலாச்சார அமைப்பானது காலாகண்டி மாவட்டத்தின் உள்ளூர் கலைஞர்களுக்கு பயிற்சி அளிக்கிறது.

படக் காட்சியகம்
---------------

* 15வது காலகண்டி உத்சவம் 2011, தரம்கரில் நாட்டுப்புற நடனக் கலைஞர்கள்15வது காலகண்டி உத்சவம் 2011, தரம்கரில் நாட்டுப்புற நடனக் கலைஞர்கள்
* காலகண்டி உத்சவின் போது பவானிபட்னாவின்  லால் பகதூர் அரங்கத்தின்  கண்ணோட்டம்காலகண்டி உத்சவின் போது பவானிபட்னாவின் லால் பகதூர் அரங்கத்தின் கண்ணோட்டம்
* உத்சவ  மேடைஉத்சவ மேடை
* காலகண்டி உத்சவம் 2019, பவானிபட்னாகாலகண்டி உத்சவம் 2019, பவானிபட்னா

மேற்கோள்கள்
-----------

1. ↑  "About District | Kalahandi District: Odisha" (ஆங்கிலம்). 2019-01-04 அன்று பார்க்கப்பட்டது.
2. ↑  "Kalahandi Utsav winds up on Thursday". *The Statesman* (ஆங்கிலம்). 2018-01-19. 2019-01-04 அன்று பார்க்கப்பட்டது.
3. ↑  "Kalahandi Utsav - GHUMURA - 2018 at Bhawanipatna, Kalahandi". *allevents.in* (ஆங்கிலம்). 2019-01-05 அன்று மூலம் பரணிடப்பட்டது. 2019-01-04 அன்று பார்க்கப்பட்டது.
4. ↑  "Kalahandi Utsav of Folk Art Forms". *The New Indian Express*. 2019-01-05 அன்று மூலம் பரணிடப்பட்டது. 2019-01-04 அன்று பார்க்கப்பட்டது.
5. ↑  Pioneer, The. "Kalahandi Utsav 'Ghumura' kicks off". *The Pioneer* (ஆங்கிலம்). 2020-01-16 அன்று பார்க்கப்பட்டது.
6. ↑  "Folk artists of Kalahandi performed traditional Ghumura Dance at Daya Mahotsava". *Development News* (ஆங்கிலம்). 2013-04-06. 2019-01-28 அன்று பார்க்கப்பட்டது.
**ஒப்புமை கவனிப்பு** *(Analog observation)* என்பது இயற்கையாகக் கவனிப்பது என்பதற்கு மாறாக ஒரு செயற்கையான அமைப்பில் ஒரு பொருளை ஆய்வு செய்வதற்குப் பயன்படும் ஒரு கருவியாகும். மருத்துவ அலுவலகங்கள் அல்லது ஆராய்வு ஆய்வகங்கள் ஆகியவை பொதுவாக ஒப்புமை கவனிப்பு அமைப்புகளாகக் கருதப்படுகின்றன. ஆனால், வரையறையின் படி எந்தவொரு செயற்கை சூழலிலும் ஒப்புமைக் கண்காணிப்பை மேற்கொள்ளலாம். சுற்றுச்சூழலில் இயற்கையாகவே அப்பொருள் தோன்றுகின்ற சூழ்நிலையாக இருந்தாலும்கூட இக்கண்காணிப்பை மேற்கொள்ளலாம்.

பயன்பாடுகள்
-----------

ஒப்புமை கவனிப்பு குறிப்பாக இரண்டு வகையான மீள்செய்கை பயன்பாடுகளுக்காகப் பிரிக்கப்படுகிறது. அமைப்பு மற்றும் பொருளின் நடத்தை தொடர்பான நிகழ்வுகள் உள்ளிட்ட, பொருள் அமைந்துள்ள சூழலின் மாறிகளை மாற்றுவதால் உண்டாகும் விளைவுகளை ஆராய்வது முதல்வகையாகும். சோதனை சார்பு சமூகச் சூழல்களில் அப்பொருளின் நடத்தைகளை ஒப்பு நோக்குவது இரண்டாவது வகையாகும்.

மேற்கோள்கள்
-----------

1. ↑  Comer, Ronald J. (1996). *Fundamentals of Abnormal Psychology*. New York: W.H. Freeman and Co.. பக். 80.
2. ↑  Corsini, Raymond J. (1984). *Encyclopedia of psychology*. New York: Wiley. பக். 89. .
**டவுனிங் சாலை** (ஆங்கிலம்: *Downing Street*; மலாய்: *Lebuh Downing* சீனம்; 唐宁街) என்பது மலேசியா, பினாங்கு ஜார்ஜ் டவுன் நகரில் உள்ள ஒரு சிறிய தெரு ஆகும். 

ஐக்கிய இராச்சியத்தின் பிரதமரின் அதிகாரப்பூர்வ இல்லம் அமைந்துள்ள இலண்டனின் புகழ்பெற்ற டவுனிங் சாலைப் பெயருடன் (*London's Downing Street*); பினாங்கு டவுனிங் சாலையும் பெயரைப் பகிர்ந்து கொள்கிறது. உலகளாவிய நிலையில் டவுனிங் சாலைப் பெயரைப் பகிர்ந்து கொள்ளும் சில இடங்களில் பினாங்கு, டவுனிங் சாலையும் ஒன்றாகும்.

19-ஆம் நூற்றாண்டின் பிற்பகுதியில் இந்தச் சாலை உருவாக்கப்பட்டது. நீரிணை குடியேற்றங்கள் அரசாங்கம் டவுனிங் சாலையில் ஒரு நிர்வாக வளாகத்தைக் கட்டியது. இவ்வாறு, இலண்டனில் உள்ளது போல், ஜார்ஜ் டவுனில் உள்ள டவுனிங் தெரு ஒரு காலத்தில் பினாங்கு அரசாங்கத்தின் நிர்வாக மையமாக இருந்தது..

வரலாறு
------

அரசாங்க அலுவலகங்களில் எஞ்சியிருக்கும் ஒரே பகுதி பினாங்கு இசுலாமிய மன்ற அலுவலகங்களாக மாற்றப்பட்டன
இந்த டவுனிங் சாலைப் பகுதி 1880-களில் ஒரு பெரிய நில மீட்பு திட்டத்தின் மூலமாக உருவாக்கப்பட்டது;.ஜார்ஜ் டவுனின் குடிமைப் பகுதியின் ஒரு பகுதியாகக் கருதப்பட்டது. அரசாங்க அலுவலகங்களைத் தவிர, பிரித்தானிய அதிகாரிகள் டவுனிங் தெருவில் கல்வித் துறை, கருவூல அலுவலகம் மற்றும் இந்திய குடிவரவுக் கிடங்கு போன்ற நிர்வாகக் கட்டிடங்களையும் கட்டினார்கள். 

நிர்வாக செயல்பாடுகளின் காரணமாக், டவுனிங் தெரு, பினாங்கின் நீரிணை குடியேற்றத்தின் (*Straits Settlements*) நிர்வாக மையமாக மாற்றியது.

### பினாங்கின் நிர்வாக இதயம்

இருப்பினும், இந்தக் காலனித்துவ கட்டிடக் கலையின் பெரும்பகுதி இரண்டாம் உலகப் போரின் போது அழிக்கப்பட்டது. சப்பானிய மற்றும் நேச நாட்டு குண்டுவீச்சு விமானங்கள் (*Japanese and Allied Bombers*) இந்த குறிப்பிட்ட இடத்தை பினாங்கின் நிர்வாக இதயம் (*Penang's Administrative Heart*) என்ற முக்கியத்துவத்தின் காரணமாக மீண்டும் மீண்டும் தாக்கின. 

இதனால் அரசாங்க அலுவலகங்கள் கிட்டத்தட்ட மொத்தமாக அழிக்கப்பட்டன. இன்று வரை அரசு அலுவலகங்களில் ஒரு பகுதி மட்டுமே உள்ளது. முந்தைய பிரித்தானிய அரசாங்க அலுவலகங்கள் இருந்த இடத்தில், இப்போது பினாங்கு இசுலாமிய மன்ற அலுவலகங்கள் (*Penang Islamic Council Offices*) மட்டுமே உள்ளன.

சான்றுகள்
---------

1. ↑  Khoo, Salma Nasution (2007). *Streets of George Town, Penang*. Penang, Malaysia: Areca Books. பன்னாட்டுத் தரப்புத்தக எண்:9789839886009. .

வெளி இணைப்புகள்
---------------
**காலங்கா போர் நினைவுச்சின்னம்** (*Khalanga War Memorial*) இந்தியாவின் உத்தரகண்ட் மாநிலத்தின் தலைநகரமான தேராதூனில் அமைந்துள்ள ஒரு பாரம்பரிய நினைவுச்சின்னமாகும். 1814 ஆம் ஆண்டு நடைபெற்ற ஆங்கிலோ-நேபாளப் போரின் முதல் போராகக் கருதப்படும் நல்பானி போரில் ஆங்கிலேயர்களுடன் போராடிய கோர்கா வீரர்களின் நினைவாக இந்நினைவிடம் அர்ப்பணிக்கப்பட்டுள்ளது. போர் வரலாற்றில் எதிரிகளுக்காக இராணுவத்தால் கட்டப்பட்ட உலகின் ஒரே நினைவுச்சின்னம் காலங்கா போர் நினைவுச்சின்னம் என்று விவரிக்கப்படுகிறது. ஏனெனில் ஆங்கிலேயர்கள் கோர்காக்களின் வீரத்தைக் கண்டு அப்போரால் ஈர்க்கப்பட்டனர். கோர்காக்களின் தைரியத்திற்கு அஞ்சலி செலுத்தும் அடையாளமாக, தாக்குதல் நடத்திய பிரித்தானியப் படைகளுக்கு பொறுப்பான படைத்தலைவர் உரோலோ கில்லெப்பி மற்றும் கேப்டன் பல்பத்ரா குன்வார் ஆகியோரின் நினைவாக இந்த நினைவுச்சின்னம் கட்டப்பட்டுள்ளது. 

இந்த அமைப்பு இந்திய தொல்பொருள் ஆய்வுத் துறையின் கட்டுப்பாட்டுக்குள் பராமரிக்கப்படுகிறது. ஒவ்வோர் ஆண்டும் படையினரை நினைவுகூருவதற்கும், கோர்காக்களின் கலாச்சாரம் மற்றும் வரலாற்றைக் கொண்டாடுவதற்கும் இங்கு ஒரு கண்காட்சி நடைபெறுகிறது.

மேற்கோள்கள்
-----------

1. ↑  "Why Khalanga is important for the Gorkhas | Dehradun News - Times of India". *The Times of India*.
2. ↑  Pioneer, The. "Nepalese Army chief visits Khalanga War Memorial, pay tributes to martyrs". *The Pioneer*.
3. ↑  "43rd annual Khalanga mela celebrates Gorkha history & culture | Dehradun News - Times of India". *The Times of India*.
4. ↑  "45th annual Khalanga Mela celebrated with much fervour in Dehradun | Dehradun News - Times of India". *The Times of India*.
**காலணி அலகு நாரை** (ஆங்கிலப் பெயர்: **shoebill**, உயிரியல் பெயர்: ***Balaeniceps rex***) என்பது மிகப் பெரிய நாரையைப் போன்ற ஒரு பறவை ஆகும். இது பெரிய காலணி போன்ற அலகைக் கொண்டுள்ளது. இது வடிவத்தில் நாரையைப் போன்று உள்ளது. இதற்கு முன்னர் இது வடிவத்தின் அடிப்படையில் சிகோனீபார்மசு வரிசையின் கீழ் வகைப்படுத்தப்பட்டிருந்தது. ஆனால், மரபியல் ஆதாரங்களின்படி இது பெலிகனிபார்மசின் கீழ் வருகின்றது. வளர்ந்த நாரைகள் சாம்பல் நிறத்திலும், இளம் நாரைகள் பழுப்பு நிறத்திலும் இருக்கும். இது வெப்ப மண்டலக் கிழக்கு ஆப்பிரிக்கவின் பெரிய சதுப்பு நிலங்களில் சூடான் முதல் ஜாம்பியா வரை காணப்படுகின்றன.

இதன் அலகு மிகவும் அறியப்பட்ட சிறப்பம்சம் ஆகும்.
ஒரு காலணி அலகு நாரை மிருகக்காட்சி சாலையில், (காணொளி)

உசாத்துணை
---------

1. ↑  "*Balaeniceps rex*". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2013.2*. பன்னாட்டு இயற்கைப் பாதுகாப்புச் சங்கம். 2012. 26 November 2013 அன்று பார்க்கப்பட்டது.
2. ↑  del Hoyo, J. Elliott, A. & Sargatal, J. (editors). (1992) *Handbook of the Birds of the World. Volume 1: Ostrich to Ducks*. Lynx Edicions. ISBN 84-87334-10-5

மேலும் படிக்க
-------------

Muir, Allan; King, C.E. (January 2013). "Management and husbandry guidelines for Shoebills Balaeniceps rex in captivity". *International Zoo Yearbook* **47** (1): 181–189. doi:10.1111/j.1748-1090.2012.00186.x. 

Guillet, A (1978). "Distribution and Conservation of the Shoebill (Balaeniceps Rex) in the Southern Sudan". *Biological Conservation* **13** (1): 39–50. doi:10.1016/0006-3207(78)90017-4. 

Tomita, Julie. "Challenges and successes in the propagation of the Shoebill Balaeniceps rex: with detailed observations from Tampa's Lowry Park Zoo, Florida". *International Zoo Yearbook* **132** (1): 69–82. doi:10.1111/izy.12038. . 

"B. rex" redirects here. the dinosaur பார்க்க B-rex.

John, Jasson; Nahonyo, Cuthbert; Lee, Woo; Msuya, Charles (March 2013). "Observations on nesting of shoebill Balaeniceps rex and wattled crane Bugeranus carunculatus in Malagarasi wetlands, western Tanzania". *African Journal of Ecology* **51** (1): 184–187. doi:10.1111/aje.12023.

வெளி இணைப்புகள்
---------------

 
விக்கிமூலத்தில் 1911ஆம் ஆண்டு பிரித்தானிக்கா கலைக்களஞ்சியத்தில் உள்ள கட்டுரையின் உரை ***Shoe-bill*** உள்ளது.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q18700
* விக்கியினங்கள்: Balaeniceps rex
* ADW: Balaeniceps
* Avibase: 47C7FDFD96162AC1
* BirdLife: 22697583
* BOLD: 112810
* ஈபேர்டு: shoebi1
* EoL: 1049385
* EPPO: BLNCRE
* GBIF: 2480347
* iNaturalist: 4338
* IRMNG: 11279235
* ITIS: 174891
* IUCN: 22697583
* என்.சி.பி.ஐ: 33584
* Species+: 3272
* Xeno-canto: Balaeniceps-rex

 |
**காலபூர்** *(Calapor)* என்பது இந்தியாவின் கோவா மாநிலத்தின் வடக்கு கோவா மாவட்டத்திலுள்ள ஒரு  கணக்கெடுப்பில் உள்ள ஊராகும்.

புவியியல் அமைப்பு
-----------------

15.46374°வடக்கு மற்றும் 73.81603°கிழக்கு என்ற அடையாள ஆள்கூறுகளில் காலபூர் நகரம் பரவியுள்ளது.

மக்கள் தொகையியல்
----------------

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி  காலபூர் நகரின் மொத்த மக்கள் தொகை 11,823 ஆகும். இம்மக்கள் தொகையில் 50% பேர் ஆண்கள் மற்றும் 50% பேர் பெண்கள் ஆவர். காலபுர் நகரின் கல்வியறிவு சதவீதம் 80% ஆகும். இது நாட்டின் தேசிய கல்வியறிவு சதவீதமான 59.5% என்பதைவிட அதிகமாகும். கல்வியறிவு பெற்ற மக்களில் ஆண்கள் 85% எண்னிக்கையும் பெண்கள் 76% எண்ணிக்கையிலும் காணப்பட்டனர். மக்கள் தொகையில் 10% பேர் ஆறு வயதிற்கு உட்பட்டவர்களாக இருந்தனர்.

மேற்கோள்கள்
-----------

1. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலதளத்திலிருந்து பரணிடப்பட்டது எடுக்கப்பட்டது. 2008-11-01 அன்று பார்க்கப்பட்டது.
டவுனிங் சாலை மற்றும் வைட்ஹால் சந்திப்பு முனை
**டவுனிங் சாலை** (Downing Street) ஐக்கிய இராச்சியத்தின் இங்கிலாந்து பகுதியில் உள்ள இலண்டன் மாநகரில் உள்ள ஓர் முதன்மையான சாலையாகும். இருநூறு ஆண்டுகளாக மிகவும் மூத்த இரு பிரித்தானிய அமைச்சர்களின் அதிகாரப்பூர்வ குடியிருப்புகளைக் கொண்ட தெருவாகும் இது: ஐக்கிய இராச்சியத்தின் பிரதமர் பொறுப்பேற்கும் *கருவூலத்தின் முதன்மை பிரபு* (First Lord of the Treasury) மற்றும் நிதிஅமைச்சர் பொறுப்பேற்கும் *கருவூலத்தின் இரண்டாம் பிரபு*(Second Lord of the Treasury)ஆகியோர் ஆவர். இங்குள்ள 10 இலக்கமிட்ட முகவரி மிகவும் புகழ்பெற்றது. இதுவே ஐக்கிய இராச்சியத்தின் பிரதமரின் அலுவல்முறை இருப்பிடமாகும். *எண் 11* இது போன்றே நிதி அமைச்சரின் அலுவலகத்தைக் குறிக்கும்.

இந்தத்தெரு மத்திய லண்டனில் வைட்ஹால் பகுதியில் இங்கிலாந்து பாராளுமன்றம் மற்றும் பக்கிங்காம் அரண்மனை ஆகியவற்றிற்கு அருகாமையில் அமைந்துள்ளது.1680களில் ஹம்டன் அவுஸ் என்ற கட்டிடம் இருந்தவிடத்தில் சேர் ஜியார்ஜ் டௌனிங் என்பவரால் இத்தெரு கட்டப்பட்டது. பிரதமர், நிதி அமைச்சர், மற்றும் முதன்மை கொறடா ஆகியோருக்கான அலுவல்முறை இருப்பிடங்கள் ஒரு பக்கத்தில் உள்ளன. மறு பக்கத்தில் இருந்த வீடுகள் பத்தொன்பதாம் நூற்றாண்டில் அழிக்கப்பட்டு அங்கு வெளியுறவுத் துறை மற்றும் பொதுநலவாய அலுவலகங்கள் அமைந்துள்ளன.

வெளியிணைப்புகள்
---------------

* Number 10 official website
* Downing Street பரணிடப்பட்டது 2014-07-03 at the வந்தவழி இயந்திரம் at the *Survey of London* online (see items 14-18 in the table of contents).
**காக்ரா ஆறு** அல்லது **கர்னாலி ஆறு** (*Ghaghara* or *Karnali*) (நேபாளி: कर्णाली Karṇālī [kʌrˈnɑːliː]; இந்தி: घाघरा Ghāghrā [ˈɡʱɑːɡrɑː]; Chinese: 加格拉河) இமயமலையின் திபெத் பகுதியில் அமைந்த சிவாலிக் மலையின் 3962 மீட்டர் உயரத்தில் உள்ள மாப்சாசுங்கோ கொடுமுடியிலிருந்து உற்பத்தியாகி, மானசரோவர் வழியாக நேபாளத்தை அடைந்து, பின் இந்தியாவை வந்தடைந்து, பிகார் மாநிலத்தின் தலைநகரம் பாட்னா அருகே கங்கை ஆற்றில் கலக்கிறது. நேபாளத்தில் 507 கிலோ மீட்டர் நீளம் பாயும் காக்ரா ஆற்றின் மொத்த நீளம் 1080 கிலோ மீட்டராகும். இதன் மொத்த வடிநிலப் பரப்பு 1,27,950 சதுர கிலோ மீட்டராகும்.
கங்கை ஆற்றின் நீண்ட துணை ஆறுகளில் யமுனை ஆற்றுக்கு அடுத்து காக்ரா ஆறு இரண்டாவதாக உள்ளது.

துணை ஆறுகள்
-----------

காக்ரா ஆற்றின் 9 துணை ஆறுகள்; பேக்ரி ஆறு, சர்ஜு ஆறு, குவுவானா ஆறு, மேற்கு ரப்தி ஆறு,சோட்டி கண்டகி ஆறு, சேத்தி ஆறு, தகாவார் ஆறு, மகாகாளி ஆறு மற்றும் புத்தி கங்கை ஆறுகளாகும்.

நீர் மின் ஆற்றல்
----------------

நேபாளத்தில் பாயும் காக்ரா ஆற்றின் குறுக்கே அணைகள் கட்டி 900 மெகா வாட் மின்சாரம் உற்பத்தி செய்யப்படுகிறது.

நேபாளத்தில்
-----------

நேபாளத்தில் காக்ரா ஆறு டோப்லா மாவட்டம், ஹும்லா மாவட்டம், ஜும்லா மாவட்டம், காளிகோட் மாவட்டம் மற்றும் முகு மாவட்டம் என ஐந்து மாவட்டங்களின் வழியாக பாய்கிறது.

இந்தியாவில்
-----------

இந்தியாவின் உத்தரப் பிரதேசம் மாநிலத்தின் அம்பேத்கர் நகர் மாவட்டம், ஆசம்கர் மாவட்டம், பாராபங்கி மாவட்டம், பஸ்தி மாவட்டம், பகராயிச் மாவட்டம் , திவோரியா மாவட்டம், பைசாபாத் மாவட்டம் , கோண்டா மாவட்டம், கோரக்பூர் மாவட்டம், சந்து கபீர் நகர் மாவட்டம், ஜவுன்பூர் மாவட்டம், லக்கிம்பூர் கேரி மாவட்டம், சீதாப்பூர் மாவட்டங்கள்  மற்றும் பிகார் மாநிலத்தின் சரண் மாவட்டம் மற்றும் சிவான் மாவட்டம் வழியாக பாயும் காக்ரா ஆறு சிவான் மாவட்டத்தின் தோரிகஞ்சி என்ற இடத்தில் கங்கை ஆற்றுடன் கலக்கிறது.

படக்காட்சியகம்
--------------

* காக்ரா ஆறு உற்பத்தியாகுமிடம்காக்ரா ஆறு உற்பத்தியாகுமிடம்
* காக்ரா ஆறு உற்பத்தியாகுமிடத்தின் அருகில் உள்ள மானசரோவர் ஏரிகாக்ரா ஆறு உற்பத்தியாகுமிடத்தின் அருகில் உள்ள மானசரோவர் ஏரி
* பைசாபாத்தில் காக்ரா ஆறுபைசாபாத்தில் காக்ரா ஆறு
* Ghaghra river in Sitapurசீதாப்பூரில் காக்ரா ஆறு

மேற்கோள்கள்
-----------

1. ↑  Jain, S.K. Agarwal, P.K. Singh, V.P. (2007) *Hydrology and Water Resources of India* Springer, The Netherlands. ISBN 1-4020-5179-4. book preview
2. ↑  The Karnali Zone of Nepal

வெளி இணைப்புகள்
---------------

விக்கிமீடியா பொதுவகத்தில்,  
 ***Ghaghara River***   
என்பதின் ஊடகங்கள் உள்ளன. 

* Nepal River Conservation Trust : *The Karnali River* பரணிடப்பட்டது 2008-11-20 at the வந்தவழி இயந்திரம்
* A very short description of Ghaghra River
* Karnali Bridge in Far-Western Nepal
**டாக்கா அணு சக்தி மையம்** (*Atomic Energy Centre, Dhaka*) வங்காளதேசத்தின் மிகப்பழமையான அணு ஆராய்ச்சி நிலையமாகும். இம்மையம் வங்காளதேசத்தின் டாக்கா நகரில் அமைந்துள்ளது. டாக்கா பல்கலைக்கழக வளாகத்திற்குள் அமைந்துள்ள இம்மையம் வங்காளதேச அணுசக்தி ஆணையத்தின் நிர்வாகக் கட்டுப்பாட்டில் இயங்குகிறது

வரலாறு
------

டாக்கா அணு சக்தி மையம் 1964 ஆம் ஆண்டு டிசம்பர் மாதம் கட்டி முடிக்கப்பட்டது. 1965 ஆம் ஆண்டு ஏப்ரல் மாதம் 27 ஆம் தேதியன்று பாக்கித்தான் அணுசக்தி ஆணையகத்தால் முறையாகத் திறந்துவைக்கப்பட்டது. இங்கு 5000 கியூரி அளவு கோபால்ட்-60 காமாகதிர் வீச்சு மூலமும், ஐபிஎம் 1620 கணினியும், வான்டிகிராஃப் நிலை மின்னியற்றி வசதியும் இருந்தன. 1971 ஆம் ஆண்டு டிசம்பர் மாதம் 16 ஆம் தேதி வங்காள தேசத்தின் விடுதலைப் போர் முடிவடைந்து நாடுசுதந்திரநாடாகமாறியது. 1972 ஆம் ஆண்டு மார்ச்சு மாதம் 3 ஆம் தேதியன்று கல்வி மற்றும் கலாச்சார அமைச்சகத்திலிருந்து அணு விவகாரங்களுக்குப் பொறுப்பான ஒரு விஞ்ஞானி சிறப்பு அதிகாரியாக நியமிக்கப்பட்டார். 1973 ஆம்ஆண்டு பிப்ரவரி மாதம் 27 ஆம் தேதியன்று குடியரசுத் தலைவர் உத்தரவின் மூலம் வங்காள தேச அணுசக்தி ஆணையம் அமைக்கப்பட்டு அதன் கீழ் இம்மையம் கொண்டு வரப்பட்டது. ஈரடோம் -24 மற்றும் ஈரடோம் -38 என்ற பெயர்களில் அதிக மகசூல் தரும் இரண்டு அரிசிவகைகள் மற்றும் ஐப்ரோசோல் என்ற ஓர் உயர் விளைச்சல் பயிரினம் ஆகியனவற்றை இம்மையம் உருவாக்கியது. கதிர்வீச்சு மற்றும் மருத்துவ உபகரணங்களின் நோய் நுண்மிகளை ஒழிப்பதன் மூலம் உணவைப் பாதுகாக்கும் வழி முறைகளை இந்த மையம் ஆய்வு செய்தது.

மேற்கோள்கள்
-----------

1. 1 2  Haque, MiahMdSirajul. "Atomic Energy Centre, Dhaka". *Banglapedia* (ஆங்கிலம்). 15 December 2017 அன்று பார்க்கப்பட்டது.
2. ↑  "Forty one years of Bangladesh Atomic Energy Commission" (in en). *The Daily Star*. 1 March 2014. .
3. ↑  Murshed, C Z. "An academic visit to Atomic Energy Centre". *The Daily Star*. .
4. ↑  "Powerless for 3 weeks!" (in en). *The Daily Star*. 4 October 2011. .